Mentek - változások a keretben | vacfc.com
Mentek - változások a keretben 2018 január 09Általános 2044
Ugyan még nagyon a felkészülési időszak elején vagyunk, de már most beszámolhatunk néhány, a csapatunkban bekövetkezett változásról.
Rása Gergő, Króner Martin, Havasi Dániel és Nagy Sándor már más klubban kezdte meg a tavaszi felkészülést.
Martinon kívül mindenki a több játéklehetőség reményében váltott. Martint a remek őszi produkciójának köszönhetően, élve a kölcsönszerződésében szereplő opciós lehetőségével visszarendelte a ZTE, így ő már Zalaegerszegen kezdte meg a felkészülést.
Rása Gergő, aki 2012 óta –egy rövid fél éves balmazújvárosi kitérőt leszámítva- erősítette csapatunkat, ősszel már meglehetősen keveset jutott szóhoz, ezért vele december 31-vel szerződést bontott együttesünk. Gergő pályafutását az NB III-as Balassagyarmatban folytatja.
Havasi Dániel nyáron került hozzánk Szekszárdról, azonban nem sikerült megszilárdítani helyét a csapatban, így a több játéklehetőség reményében fél évre kölcsönbe az NB III-as Pénzügyőr gárdájához kerül.
Az utóbbi másfél évben a fiatal Nagy Sándornak sem jutott túl sok játékperc együttesünkben, így őt is kölcsön adtuk erre a félévre az NB III-as Füzesgyarmat csapatának.
A szintén fiatal Niedermüller Ákos távozása –kölcsönbe- még nem biztos, sorsa a napokban dől el.
Mivel elég sok játékos távozott a téli időszakban, így érkezők is várhatók. Amint valakivel szerződést kötött csapatunk, természetesen azonnal beszámolunk róla honlapunkon és Facebook oldalunkon is.
Minden játékosnak köszönjük, amit a nálunk töltött időben a Vác FC csapatáért tett, további sikerekben gazdag, sérülésmentes sportpályafutást kívánunk nekik!
Lőrincz Péter és Pintér Bence – Fiatal érkezők
Klubunk az elmúlt napokban Lőrincz Péter és Pintér Bence személyében újabb két játékossal állapodott meg, így a hamarosan rajtoló szezonban mindkét fiatal csapatunkat erősíti.
Hazai pályán kezdünk a Budafok ellen
Az MLSZ Versenybizottsága a tegnapi nap során elkészítette a Merkantil Bank Liga NB II. 2018/2019-es évad sorsolását.
július 17 bejegyzésjúnius 27 bejegyzésmájus 58 bejegyzésáprilis 55 bejegyzésmárcius 41 bejegyzésfebruár 61 bejegyzésjanuár 51 bejegyzés